als_Latn dik_Latn tur_Latn
Kryetari i Kuvendit Ilir Meta, i cili eshte aleati kryesor i Edi Rames ne qeverisje ka mbështetur qëndrimin e Tiranës zyrtare ne marrëdhëniet me Serbine pas ndeshjes se futbollit te 14 tetorit dhe viziten e kryeministrit tone ne Beograd. Meta i cili ka folur me pak se te gjithe faktoret e tjere politike per tensionin e krijuar mes Tiranes dhe Beogradit zyrtar 2 jave me pare; ka preferuar t’u referohet deklaratave racionale te Serbisë duke theksuar rëndësinë e bashkëpunimit rajonal. “e vlerësoj edhe konsekuencën e Kryeministrit Rama për të vijuar me agjendën e tij të shpallur prej kohësh. Tregon vullnetin e mirë dhe vizionin për t’i kontribuar paqes dhe zhvillimit në rajon dhe për ta paraqitur rajonin ndryshe, ashtu siç duhet të jetë, në raport me Bashkimin Europian dhe me të gjithë botën perëndimore.” theksoi Meta. Një dite para seancës plenare, Meta ka ftuar opozitën te kthehet ne Kuvend por ai ka rrezuar kerkesen e saj per nje marrëveshje me garancinë e ndërkombëtareve. “Mendoj se opozita ka të drejtë të bëjë kërkesa nga më të ndryshmet dhe ka të drejtë ti shtojë ato ditë pas dite, por besoj që vendimi i marrë nga Kuvendi tregon maksimumin e përgjegjshmërisë për të krijuar të gjitha hapësirat që ajo të përmbushë funksionet e saj. Në këtë sistem të demokracisë, të cilin e kemi zgjedhur vete dhe të cilit duhet ti dalim vetë për zot në kuptimin e marrjeve të përgjegjësive. Në rast se presim që të na marrë dikush për dore, për të zbatuar ato rregulla, norma demokratike që i kemi sanksionuar dhe i pranojmë të gjithë, mendoj se është e tepërt, kur të tjerët kanë edhe probleme të tjera: tha Meta. Ndërsa te enjten Kuvendi pritet te hape garen per vendet e 2 anetareve te Këshillit Mbikqyres te Bankes se Shqiperise Meta ka bere thirrje qe ceshtja e guvernatorit te ri te zgjidhet me konsensus. “Për çështjen e Guvernatorit të ardhshëm kam shprehur besimin dhe e rikonfirmoj se është çështje që duhet të zgjidhet sa më shpejt dhe me një mënyrë sa më konsensuale dhe besoj se një konsensus midis Presidentit dhe Kryeministrit e të qeverisë do të ishte mjaft i dobishëm për të dhënë zgjidhjen e duhur.” Ndërkohë qe ne lidhje me 2 dekretet e presidentit per Gjykaten e Larte te cilat u rrezuan ne Komisionin e Ligjeve Meta ka mbajtur te njëjtin qëndrim si partia socialiste duke kritikuar procesin e ndjekur nga kreu i shtetit e duke e cilësuar personal qëndrimin Spartak Brahos.
als_Latn